Lolland-Falsters Stifts-Tidende, 1846-10-12
At Spireplanterne i Slutningen af Juli og Begyndelsen af August bleve angrebne af Sygdommen, kan vel tilskrives atmosphærisk Jndvirkning, dog er det endnu tvivlsomt, om den ikke er hidført ved Smittee fra andre angrebne Kartoffelplanter, da den Uforsigtighed allevegne er begaaet, at de ere plantede ved Siden af andre, efter Knolde lagte Kartofler, der først bleve syge. At Snyltesvampen kan bortføres af Luften, endog i lang Afstand, er vel muligt, og der vil fremtidigen høre stor Forsigtighed til, at anbringe sine Spireplantninger paa saa solerede Steder, at slig Smitte ei kan være tænkelig. Stor Forsigtighed skal der vist overhovedet til dersom vi nogensinde atter skulle kunne dyrke aldeles sunde Kartofler, thi et Exempel har bragt mig paa den vist ikke ugrundede Tanke, at selv Jorden kan modtage Smitstoffet og atter meddele den den paa følgende Afgrøde. J Sommeren 1845 deelte mine Kartofler paa Marken den almindelige Skjæbne, og bleve noget, skjøndt ikke meget syge. Dette Foraar plantede jeg Spirer ved Siden af det Stykke, der ifjor bar Kartofler, men hændelsesviis plantedes 4 Rader i den samme Jord, der havde baaret ifjor, og Følgen var, at disse 4 Rader i den Grad bleve syge, at Planterne næsten ikke kom til nogen Udvikling, de nærmest liggende Rader hensygnede efterhaanden, Sygdommen standsede i 8 a 14 Dage ved et Bed med Roer, men gik senere successiv ned af Ageren, og hele Plantningen mislykkedes, medens Spirer af de samme Kartofler, men plantede i en Have, i Jord, der i flere Aar ikke havde baaret denne Frugt, vel erholdt nogle Pletter paa Bladene, men dog gave et rig Udbytte af næsten aldeles sunde Knolde. At Stængelens Marv endog i Jorden bliver angreben, endnu førend Sygdommen viser sig paa Bladene, synes at hentyde paa, at Sygdommen gaaer fra Roden opad, og ikke fra Toppen nedad, ihvorvel dens første Begyndelse ifjor sikkert har været paa Toppen, og derefter er gaaet over paa Knoldene. Jeg har vel i Begyndelsen selv antaget det for uomtvisteligt, at Sygdommen ogsaa iaar fremmedes ved udvortes Paavirkning, og endog omtalt det i Lollands-Falsters Stiftstidende, men der er alligevel meget der taler for, at en engang angreben Kartoffel giver en syg, saa at sige pestbefængt Plante, der udbreder Smitstoffet til andre Planter, og ei engang nøies med at overføre dem paa Planter af samme Slægt, men endog paa andre, der aldeles ikke have Noget tilfælles med den. Saaledes have vi havt Sygdomme, der aldeles lignede Kartoflernes, paa Snittebønner, Perle bønner, Ærter, Valskbønner (hvoraf en Afart, Hestebønner, dyrkes meget i Marskegnene, og iaar skulle være aldeles ødelagte, idet Bønnerne ere sorte), Sellerier, Roer, Kaalraaber og Agurker, selv endog paa Georginer, men stærkest viste disse Sygdommen sig i de Haver, hvor der fandtes stærkt angrebne Kartofler. Dette var navnligen Tilfældet i Gammel Kirstineberg, Have her paa Landet, hvor de fleste af disse Vegetabilier vare medtagne af Sygdom, og Sellerierne endog i den Grad, at Knoldene raadnede i Jorden, efter at Toppen i nogen Tid havde været plettet; i andre Haver, hvor Kartoflerne vare mindre medtagne, viste Sygdommen paa de andre Vegetabilier sig i en forholdsmæssig ringere Grad. Den videnskabelige Theori er tilvisse en herlig Veileder, og baner Veien for den practiske Jagttagelse; dog bør begge Deele i Forening holde Skridt med hinanden, naar den sande Kundskab skal naaes, der alene kan føre til det forønskede Maal. Man vil saaledes gjøre mig den Jndvending, at dersom Sygdommen kan forplante sig fra den angrebne Moderkold opad igjennem Spirens Marv til Toppen, at den Spire, der fraskilles Moderknolden, ligeledes allerede kan indeholde Sygdomsstoffet, og saaledes fremavle samme. Jeg indrømmer Muligheden heraf, men troer tillige at have iagttaget, at dette ei skeer i den første Periode, da Spiren udvikler sig indtil den er tjenlig til Fraskillelse fra Moderplanten; den stærke og langvarigere Livskraft, som de udplantede Spirer have havt de fleste Steder, fremfor de Kartoffelplanter, der have beholdt deres Knold, synes at tale herfor; dog fortjente det tilvisse stræng Undersøgelse, for at komme til Erkjendelse af, til hvilket Tidspunct det er Tilfældet eller ei. Forsigtigheden byder vistnok kun at lægge de bedste Kartofler man er i Besiddelse af til Spiring, hvilket saa meget lettere kan udføres, da der kun behøves 1/6, 1/2 a 3 Deel mod Lægning paa almindelig Maade, og naar Kartoflerne, efterat de første Spirer, ere afløste, atter nedlægges til Spiring, hvilket kan gjentages 4 a 5 Gange, og da stedse atter drive nye Skud, saa vil af en velvoxen Kartoffel med mange Øine, til forskjellige Tider kunne erholdes mere end 30 Planter, og efter een Kartoffel under heldige Omstændigheder kunne avles en halv Tønde. Endvidere vil det ved Spireplantningen med Hensyn til Kartoffel sygdommen være rigtigst at fraskille Spirene fra Moderknolden, saasnart deres Rodudvikling er bleven saa stærk, at de som selvstændige Planter med Rimelighed kunne udplantes. Den Smittee, som den angrebne Moderknold muligen kunde overføre paa Ynglen ved dens directe Berørelse med samme i Jorden, kan ciheller finde Sted saasnart denne er fraskilt. At dette er af en væsentlig Jndflydelse, derfor synes den Omstændighed at tale, at der, hvor(her i Stiftet Kartoflerne efter sædvanlig Lægning havde ansat megen Frugt, var Ynglen, i Særdeleshed af Vinterkartoflerne, forholdsmæssig i langt høiere Grad angreben end der, hvor Udbyttet kun var ringe. Den stærke Varme og vedholdende Tørke har muligen ogsaa i samme Grad bidraget til at forhindre Sygdommens Udbredelse, som den har standset Vegetationen. Det er desuden endnu for tidlig at have en afgjørende Mening om, hvorvidt de Kartofler, der for Øieblikket synes at være friske, virkeligen ere det, thi uagtet deres gode Udseende ere de tildeels bløde og slimede umiddelbar under Skallen. Vilde man komme til Overbeviisning herom, saa maatte man, ligesom i andre Aaringer, i Qvantiteter lægge dem i Kule, aldeles berøve dem Luftens Jndvirkning og det vilde da til Foraaret vise sig, om de virkelig vare sunde eller ei. Fremavl af Kartofler ved Frø har været drevet temmelig stærk, her i Stiftet, navnlig paa Grevskabet Christianssæde og Baroniet Juellinge efter Opfordring af disses Lehnsbesiddere, dHrr. Kammerherre Reventlow og Grev Frys, og en stor Deel deraf har jeg selv havt Leilighed til at undersøge, men fundet, at ihvorvel Udbyttet endog flere Steder kunde kaldes rigt, at det var i høi Grad bedærvet; men alle de Froplantninger jeg har seet, vare ogsaa anbragte i Nærheden af andre Kartofler, der uden Undtagelse vare syge. At den meere zarte Froplante i høiere Grad er modtagelig for Smitteen og at den angribes stærkere deraf, end den meere haardføre udplantede Spire, synes indlysende. Tænkeligt kan det være, at alt dette Fro har været avlet efter syge Kartofler fra ifjor, og at Sygdommen derved atter er bleven fremavlet; dog meere sandsynligt er det alligevel, at disse Planter have modtaget Smitten ved en udvortes Paavirkning. Et eneste Exempel paa vellykket Frøavl har jeg imidlertid havt, og dette kan maaskee med Tiden lede til noget Større. Jeg var nemlig saa heldig at erholde endeel Kartoffelplanter fremavlede efter 3 Aars gammelt Frø, hvilke jeg udplantede paa forskjellige Steder og hændelsesviis ei directe ved Siden af almindelige Læggekartofler, Toppen paa disse Planter blev fra Tid til anden plettet, uden at dog Stenglen blev angrebet, og de vegeterede endnu frodigen, efterat Vegetationen hos andre Kartofler for længe siden var ophørt. Da Nattefrosten for nogle Dage siden ødelagde Toppen paa endeel af disse Planter, der stode paa et aldeles ubeskyttet Sted, bleve disse, 72 i Tallet, optagne igaar, og Udbyttet, der slemt var medtaget af Muus, var 1 1/2 Fjerdingkar sunde Knolde, hvoraf ikke en eneste har et mistænkeligt Udseende. Et lignende Antal Planter, der staae paa et Sted af en læfuld Beliggenhed, have for Øieblikket en stærk og frodig Top, der, paa nogle visne Blade paa Steenglens nederste Deel nær, aldeles ikke bærer Præg af en sygelig Tilstand. Jeg kan der vente et lignende, muligen endog et større, Udbytte, og min Hensigt er, at de uden mindste Forsigtighed skulle pakkes sammen, thi befindes det til Foraaret, at ikke en eneste Kartoffel af disse er angrebet, saa kunne de betragtes som en Skat, der hensigtsmæssig anvendt ved Udplantning af Spirer, snart kan forsyne et stort District med sunde Læggekartofler. Min Anskuelse og Kartoffelsygdommen er, at vi ikke bør betragte den med Ligegyldighed, men ved ufortrøden Stræbsomhed søge at blive dens Herre. Naar Enhver, der har Leilighed dertil, vilde forsøge Eet eller Andet, og bekjendtgjøre de Forsøg, der synes at have havt et heldigt Udfald, saa vil det forønskede Maal med Guds Hielp ogsaa opnaaes. Kartoflen kan tilvisse for Øieblikket betragtes som en pest befængt smitsom Plante og bør som Saadan behandles med stor Forsigtighed; endog den visne Top antager jeg bør brændes og hverken forblive paa Jorden eller hiemkjøres til Møddingestedet. Ved dens Forplantning ved Spirer har den Fordeel iaar viist sig, at Udbyttet har været rigere, Sygdommen er indtraadt senere og endelig, at ved Anvendelsen deraf Mangelen paa Læggekartofler vil være mindre følelig; dog kan det ei noksom tilraades, at i so lere Spireplantningerne saa meget som muligt fra Kartofler, der, ere lagte paa almindelig Maade. Ved bestandig at udlede de meest paalidelige Knolde, der ere avlede efter Spirer og anvende disse atter til samme Øiemed, ville vi rimeligviis allerede erholde Aar efter Andet aldeles sunde Læggekartofler. Fremavl ved Frø bør eiheller tilsidesættes, om endogsaa denne iaar kan ansees som mislykket de fleste Steder; men ogsaa her bør den størst muelige Jsolering finde Sted og ei engang disse bør komme i Berørelse med Spireplantningerne; først efter Anvendelsen af disse Forholdsregler vil man kunne have nogen Mening om, om Frøet fremavler syge Planter eller og Sygdommen hidføres ved udvortes Paavirkning. Spireplantningerne kunne for Øieblikket give os et brugeligt Udbytte, der i al Fald er meere paalideligt end efter sædvanlig Lægning, men lykkes det først efter Fro at erholde aldeles sunde Knolde, saa kunne disse ved Hjælp af Spireplantning snart formeres i den Grad, at hele Landet kan forsynes med sunde Lægge kartofler.